**PLAN RADA TURISTIČKE ORGANIZACIJE TIVAT**

**ZA 2017 GODINU**

Decembar 2016.

**UVOD:**

Program rada Turističke organizacije za 2017. godinu bazira se na zadacima lokalne turističke organizacije koji su propisani članom 22. Zakona o turističkim organizacijama i programom promotivnih aktivnosti koji usvaja Nacionalna turistička organizacija.

Predlog programa rada posebnu pažnju poklanja sljedećim zadacima:

* **Promocija izvornih vrijednosti područja opštine**
* **Aktiviranje turističkih resursa na teritoriji opštine**
* **Valorizacija kulturne baštine na teritoriji opštine**
* **Poboljšanje uslova boravka turista na teritoriji opštine**
* **Izrada propagandnog i drugog informativnog materijala**
* **Dostavljanje prijave i odjave boravka u skladu sa zakonom**
* **Sprovođenje anketa i drugih istraživanja u cilju utvrđivanja ocjene kvaliteta**

I drugim zadacima propisanim Zakonom.

**CILJEVI:**

Osnovni ciljevi Turističke organizacije Tivat u 2017. godini su u skladu sa strateškim ciljevima razvoja turizma u opštini Tivat :

* **nastavak pozicioniranja Tivta kao visokokvalitetne turističke destinacije u svim segmentima ponude u zemlji i inostranstvu**
* **poštovanje lokalnih karakteristika tipičnih za destinaciju**
* **opredijeljenost za održivost razvoja**
* **saradnja sa organima uprave radi suzbijanja sive ekonomije**
* **obuka stručnih kadrova**
* **afirmacija procesa internetskog oglašavanja**
* **učešće u projektima od značaja za lokalnu zajednicu**
* **saradnja sa sličnim organizacijama u inostranstvu**

U sprovođenju plana Turistička Organizacija očekuje saradnju MORT-a, NTO, medija, lokalne samouprave, turističko ugostiteljske privrede, institucija kulture, sportskih društava i nevladinih organizacija.

Redovna i bliska saradnja i međusobna podrška očekuje se među LTO primorja u planiranju zajedničkih nastupa na sajmovima i koordinisanih akcija u zemlji.

***Period***

***januar – april 2017 god.***

* U navedenom periodu odvijaju se najintenzivnije propagandne djelatnosti na turističkim sajmovima u Evropi.

Cilj zajedničkih nastupa je što bolja promocija gradova sa primorja i Podgorice i racionalizacija troškova samih nastupa.

Na posljednjim sastancima Izvršnog Odbora TO Tivat, donešene su Odluke glede što bolje afirmacije na sajmovima na kojima se do sada nije išlo, između ostalih: London i Pariz, a od strane Opštine i njihove pobratimske posjete Šangaju, da planiramo afirmaciju i na tom tržištu. Pa se u narednom periodu planiramo obratiti NTO i drugim LTO primorja sa predlogom za ovaj projekat, na mišljenje.

TO Tivat se javlja kao organizator dva sajma u opštinama Budimpešt (mart) i Skopje (maj).

NTO po svom planu, predlaže učešće na sljedećim sajmovima**: Utreht, Beč, Ljubljana, Istanbul, Beograd, Prag, Herning, Moskva, Berlin, Kijev, Baku, Frankfurt, Novi Sad, Pariz, London, Kragujevac** i na jesen **Varšava** . Za nastup na ovim sajmovima plaća se participacija NTO, ali je moguće dijeliti troškove standa sa drugom LTO. Za sajmove na koje se ne planira ići, TO Tivat će obavezno participirati sa propagandnim materijalom.

Novi sajmove koje je NTO u posljednjem predlogu dala su: **Minhen, Cirih, Tel Aviv, St. Petersburg, Almati, Dubai, Tokio, Rimini, Peking, Šangaj i Sarajevo.**

Za sajam u Londonu i Parizu, prvi vikend novembra, na osnovu posljednjeg sastanka o realizaciji bolje saradnje sa investitorima u gradu razmotriti i učešće sa Porto Montenegro, Luštica Bay i Qatari diar, pa eventualno s njima nastupiti ako planiraju posjetu.

Dosadašnja praksa i Odluke direktora LTO-a sa primorja i Podgorice jesu zajednički nastupi na svim sajmovima turizma koji se organizuju u regionu: **Skopje, Tuzla, Priština, Banja Luka i Niš.**

Ostale LTO koje se javljaju kao organuizatori sajmova su: **Oslo (Herceg Novi), Bratislava (Bar), Bukurešt (Budva), Lukavac (Ulcinj**) u vidu zajedničkih učešća na pomenutim sajmovima.

* Na osnovu Protokola o saradnji potpisanog 21.11.2015. nastavit će se i u ovoj godini na intenziviranju saradnje sa Sektorom za razvoj opštine Karpoš i unapredjenju marketinške akcije u toj velikoj opštini (dijelu grada Skoplja), sa mogućnošću organizovanja dana Karpoša u Tivtu i obrnuto, kao i za grad pobratima Sremski Karlovci.
* Prijem 4 visokoškolca u vidu pripravničke prakse sa radom u TO Tivat će i ove godine započeti 15.01.2017, te im je potrebno dati priliku da učestvuju na okruglim stolovima , javnim raspravama, radionicama, da bi stekli što više iskustva u radu.
* U planu je obilježavanje svih značajnijih datuma u Ekološkom kalendaru i na taj način buđenje svijesti u učesnicima kao potrebe za zdravim životom, za zaštitom prirode i mogućnostima održivog razvoja, kao i po neki internacionalni datum koji se može vezati sa svim ostalim žiteljima naše Opštine, kao znak brige i dobre volje o svim stanovnicima našeg mjesta bez obzira na nacionalnu ili vjersku pripadnost i kulturu.

Od ekoloških datuma koje možemo ispoštovati su:

* 26 januar – Svjetski dan obrazovanja o zaštiti životne sredine;
* 02 februar – Svjetski dan močvarnih staništa – **afirmacija Solila**
* 22 mart – Svjetski dan voda
* 22 april – Dan planete zemlje
* 10 maj – dan ptica i drveća i dan fizičkih aktivnosti **– sa predlogom promocije npr golf terena na Luštici i velikog investitora Luštica development**
* 24 maj – Evropski dan parkova – **sa predlogom afirmacije Velikog gradskog parka**
* 05 jun – Svjetski dan zaštite životne sredine
* 22 septembar – dan bez automobila – **afirmacija bicikli kao njzelenijeg prevoznog s.**
* 27 septembar – dan turizma – **sa predlogom organizovanja izleta za LTO partnere sa sjevera i afirmacija mora sjeveru**
* 18 oktobar **– dan pješačenja – sa predlogom obilaska pješačkih staza – Vrmac, Bogdašići i td.**
* 03 novembar – dan čistog vazduha
* 17 novembar – dan ekološkog pokreta
* 11 decembar – dan planina

Obilježavanje dana T.O Tivat (rodjendan organizacije) - 03.02. i svečanog okupljanja svih predstavnika JU, medija i saradnika kroz neku skromnu proslavu.

* Takođe smo spremni da damo logističku podršku CZIP CG(Centar za zaštitu i proučavanje ptica). Sa ovom organizacijom potpisali smo Sporazum o saradnji 11.06.2015.g. i u narednom periodu nastavit će se maksimalno intenziviranje tog dijela turističke atrakcije, jedinstvene na našim prostorima, kao i poboljšanje uslova sa ciljem što bolje afirmacije u vidu Izletničkog turizma, kroz mogućnosti poboljšanja uslova samog rezervata u vidu IPA projekata i saradnje sa Opštinom i Morskim dobrom u tom dijelu.

U ovom dijelu a po zakonom obaveznim sredstvima od 10% ukupnog prihoda od boravišne takse koje po planu za 2017-tu moramo uvrstiti za valorizaciju kulturne baštine – predlog su obnova crkve Sv.Srdja, vahausi – austrougarske tvrđave, Obnova palaca Nikolić – D. Lastva, ili arheološka istraživanja na teritoriji Opštine ...

* Pored već započetog projekta instalacije gradskih česmi Turistička organizacija će nastaviti svoju dalju uključenost u tom projektu i zajedno sa Opštinom Tivat doprinijeti instalaciju i drugih javnih česmi na još po nekim lokacijama grada.

A takođe u finansijskom planu je na osnovu stava Izvršnog odbora rečeno da će se određena sredstva izdvojiti za jedinstvenu česmu koja bi bila poklon gradu od strane T.O.

* Uraditi generalni redizajn sajta i unaprijediti sajt novim panoramskim fotografijama i video snimcima koje bi bile urađene dronom, uljepšati widgete, Facebook marketing i kanalom na You tube. Updatovati sajt svim informacijama urađenog do sada, i sa novim projektima (aktuelni projekat Dočeka NG 2017), kao i svim dnevnim aktuelnostima. Takođe se mogu uraditi snimci GoPro kamerom instaliranom na biciklu i tako prirediti šetnju kroz grad, atraktivnu turistima. Angažovati Cyber stručnjake, koji će znati kreirati sajt na takav način da nam se obezbijedi veća konkurentnost, atraktivnost a možda i isplativost u tom polju, na način stvaranja dobre platforme za reklamiranje i direktne on line rezervacije i bookinga.
* Uraditi redizajn Loga TO Tivat, koji to zaista zaslužuje (s obzirom na dosadašnji vijek trajanja od skoro 20 godina).
* Uraditi novi video materijal Tivta, zahtijevati i od Opštine i Tvat New Brand-a uključenost u ovom projektu – pod sloganom „Tivat, many worlds within“ i na taj način maksimalno uticati na konkurentnost u odnosu na ostale gradove primorja. Takođe i panoramske fotografije, s obzirom na sve veću ekspanziju grada i znatno izmijenjeniji sadržaj u odnosu na postojeći materijal.
* Uraditi redizajn i potpuno novi propagandni materijal, kvalitetnije forme i dizajna, sa ciljem istog manira i suštine (trojezične), prateći već započete trendove u tom domenu ideje projekta.

***Period***

***maj – jun 2017 god.***

* PR aktivnosti promocije same tur. sezone biće prvenstveno usmjerene na studijska putovanja novinara u organizaciji TO Tivat i NTO, jer oni znatno utiču na kreiranje stavova turista. Takođe se očekuju i dolasci blogera sa emitivnih tržišta koje treba zainteresovati da pišu više o Tivtu kao poželjnoj tur.destinaciji, a u odnosu na prethodno ljeto.
* U toku sajamskih nastupa na ,,Road show“-u i drugim prezentacijama učestvovati na press konferencijama u cilju promocije aktuelnih novina u turističkoj ponudi Tivta. Ovu vrstu kampanje proširiti i na gradove sa kojima imamo pobratimske odnose i druge vrste poslovne saradnje (Sr.Karlovci, Skopje, Ub, Konjic, i dr.) Za ove prezentacije pripremiti Program Tivatskih ljetnjih fešti i manifestavcija, kako bi na vrijeme animirali goste.
* Trodnevni Summer Tango Event planiran od 18-21.05, koji je zamišljen da jedinstvenom atrakcijom na Pinama okupi sve ljubitelje muzike, ciji bi instruktori omogucili ucenje ovog nevjerovatnog plesa i uticali, osim na posjećenos, ono i na afirmaciju ovog svjetski poznatog plesa i u našoj zemlji, upravo prepoznatljivog kroz nasu Opstinu. U ovom projektu očekujemo i maksimalnu podršku CZK Tivat.

Na lokalnom nivou održaće se manifestacije “Dani magnolije“, „Ljeto dobrog ukusa“ , „Tivatske ljetnje fešte“, zatim dodjele nagrade „Turistički cvijet” i drugi brojni programi koji imaju za cilj što bolju turističku promociju grada. Turistička organizacija daje veliki značaj zaštiti životne sredine kao jedne od prednosti Crnogorskog turizma i podstiče aktivnosti koje maksimalno doprinose ugodnijem boravku turista u našem turističkom mjestu, što je kroz predloge već istaknuto u vidu Ekoloških datuma.

Kao i svake godine putem medija i prigodnim propagandnim letcima pozvaćemo izdavaoce privatnog smještaja da legalizuju svoje kapacitete kako bi izbjegli nepotrebne probleme.

***Period***

***jun – avgust 2017 god.***

Početak turističke sezone obilježiće otvaranje turističko informativnih biroa u Radovićima, Donjoj Lastvi, Autobuskoj stanici i Krašićima. Biroi su povezani sa MUP-om radi prijave gostiju i zajedno sa biroom u centru grada rade cjelodnevno, snabdjeveni su svim propagandnim materijalom i daju informacije iz svih oblasti koje bi mogle interesovati turiste na našoj rivijeri. Naplatioce na terenu opremiti i tehnički radi lakšeg rada i izbjegavanja dvostrukog evidentiranja, prvo u obrascima, pa prenošenja u sistem MUP-a.

Turistička organizacija planira organizaciju više manifestacija za ljeto 2016. Nadamo se da ce brod Jadran biti u plovnom stanju do pocetka sezone i postavljen na Pinama, kako bi smo maksimalno mogli ustedjeti na troskovima bine, za potrebe koncerata.

Logistički, a shodno mogućnostima i finansijski podržaćemo manifestacije i aktivnosti koje imaju za cilj unapređenje turističkog proizvoda, kao i stvaranje prepoznatljivog imidža grada. Na zahtjev mjesnih zajednica, pomoći ćemo u organizaciji zabavnog programa za djecu i odrasle na njihovim teritorijama.

Tokom glavne turističke sezone predlažemo održavanje:

* Gastro manifestacije ,,Ljeto dobrog ukusa,, - u saradnji sa zainteresovanim subjektima iz sektora ugostiteljstva i udruženja privrednika grada Tivta.
* Muzički koncerti – riva Pine,Trg Magnolija, stadion malih sportova Radovići, trg D.Lastva – **sa novitetima od ove godine i manji djelovi grada i mjesnih zajednica: Lepetani, Gradišnica, Krtoli, plaže i td...**
* Muzičke večeri izvođača iz Tivta;
* Trodnevni Festival uličnih performera
* Izložbe suvenira i drugi sajmovi uz muzičku pratnju;
* Sponzorstvo manifestacija koje organizuju drugi subjekti, a u funciji su promocije turizma u Opštini (5 Bokeški Triatlon, Montenegro Dance festival, Žućenica fest, Maslinijada, Bućarska olimpijada, Fešta od rogača i sl.) a od nedavno i zahtjev NVO Tivat – karnevalski grad, pomoć i učešće u afirmaciji ovog prvog projekta u našoj Opštini – **sa predlogom maksimalne popularizacije prvog karnevalskog bala na vodi u saradnji sa „Vodenom kocijom“ kao jedinstvene atrakcije na našim prostorima.**
* U planu je „Gum Ball 3000“ – 05 jula, kao veliki svjetski projekat koji dolazi s gostovanjem u našem gradu, a u sklopu predviđene trke od 3000 km i više od 120 učesnika (od Rige preko Varšave, Budimpešte, Dubrovnika, Tirane do Atine i Mikonosa), jer je ovaj projekat naš grad (s lokacijom na Pinama) upravo perpoznao kao idealnu za tzv. „Checkpoint stop“ i promociju najskupljih automobila na svijetu, te u saradnji sa PortoMontenegrom, na čijem prostoru se takođe planira izložba u jednom dijelu dana.Na posljednjem sastanku održanom u Podgorici, preciziran je tačan raspored kretanja kroz Opštinu Tivat.Naše angažovanje u tom dijelu bi se sastojalo u maksimalnoj promociji tog događaja, naravno u saradnji sa PM u vidu (štampe materijala, press konferencijske kampanje, bilborda) kako bi smo u ovom periodu doveli što više zaintersovanih posjetitelja da proprate ovaj događaj. Kako je to pokazala praksa u dosadašnjim godinama organizacije ovih događaja u drugim gradovima, prognoze za posjetiteljima su velike iz raznih krajeva Evrope, ljubitelja ove skupe automobilske industrije.
* Tokom trajanja glavne turističke sezone uraditi anketu turista. Anketari će i ove godine bitii opremljeni opremom kako bi anketa bila elektronski obrađivana i izmjerila stepen zadovoljstva turista tur. ponudom grada.

Rezultati moraju biti validni da bi se mogli koristiti u formiranju strategija za godine koje su pred nama, a u kojima nas očekuju veliki turistički poduhvati.

* Na kraju sezone početi sa aktivnostima za doček 2018 godine da bi sve bilo blagovremeno pripremljeno.

***Period***

***septembar – oktobar 2017 god.***

* Aktivnim učešćem u maketinškim akcijama ispratiti Svjetsko prvenstvo u ribanju koje će se tradicionalno održati u septembru mjesecu u Tivtu.
* Sumiranje rezultata sezone, statistički podaci koje priprema Stručna služba Turističke organizacije Tivat i prikupljanje rezultata ankete koji se nakon objedinjavanja objavljuju na prigodnim press konferencijama i o njima obavještavaju svi relevantni faktori i MONSTAT.
* Po Pravilniku čl. 1 stav 2, po Statutu TO Tivat člana 26, a na sjednici IO održanoj 16.06.2014 god. svake treće godine se organizuje svečana dodijela nagrada „Biramo najbolje u turizmu“, te je sledeći termin septembar 2017-te godine i u tom pogledu treba planirati prigodan događaj, u prisustvu medija, saradnika, predstavnika JU, Opštine.

***Period***

***novembar – decembar 2017 god.***

* Organizacija potpuno novog projekta tzv. „zimskog festivala – Winterfest“, koji bi značajno uticao na priliv posjetitelja i turista u periodu novembra i decembra, te kroz učešće i drugih subjekata grada: CZK, Opština (kroz program Novembarskih dana), Udruženja preduzetnika grada i NVO organizacija (u vidu tematskih večeri kroz gastro i muzičku ponudu, bazara, dječijih programa), na pojedinim atraktivnim lokalitetima grada - pa sve do samih Božićnih i Novogodišnjih praznika i svečanog dočeka, ujedno oslikava i duh grada, tur. ponudu i pokazuje ekonomsku isplativost, kako je to slučaj u susjednom nam Dubrovniku ili Novom Sadu i td.

Naredne godine je cilj popeti sa i za stepenicu više pa u saradnji sa velikim investorima grada – kao moguće saradnje, za sam svečani doček NG dovesti neku internacionalnu zvijezdu i osigurati gradu još bolji plasman u odnosu na gradove okruženja, za pomenuti događaj.

* Priprema plana rada i finansijskog plana za 2018 godinu, priprema reklamnog materijala za nastupajuće sajmove 2018 – te god.

**AKTIVNOSTI TOKOM CIJELE GODINE:**

Radi nastupa na zimskim turističkim sajmovima i berzama Turistička organizacija će koristiti brošure:

- “Tivat na dlanu“, na našem i eng. jeziku, katalog

- „Od elite do elite“, i film istog naziva, info letak

- „Tivat info“, na našem, eng. I ruskom jeziku.

- „Gastro vodič“, trojezični katalog

- „Katalog smještaja“, trojezični katalog

- „Vodič kroz manifestacije“

- „Mape grada, plaža, Boke, Izletničke mape staza, mapa Evrope, CG ... “

- Tokom cijele godine štampat će se plakati i letci, info brošura sa aktuelnim informacijama, zavisno od dešavanja.

- Bogat sadržaj reklamnog materijala - majice, agende, kišobrani, privjesci, čaše, olovke, kalendari, kese, usb-ovi i ostalo takođe će se izraditi krajem godine, jer takav propagandni materijal uvijek izaziva najveću pažnju gostiju.

- Sedmično, mjesečno i godišnje prikupljanje podataka o turističkom prometu predstavlja redovnu aktivnost T.O. Tivat i svi prukupljeni podaci se dostavljaju NTO, Opštini Tivat, MONSTAT –u , Upravi policije i medijima.

Ovi podaci služe i za analizu turističkog prometa tokom godine.

- Turistička organizacija planira intezivnu saradnju tokom cijele godine sa Centrom za kulturu, „Porto Montenegrom“, Luštica bay-om, Qatari diar-om, obrazovnim ustanovama na području Opštine, Vojskom CG, policijom, inspekcijskim službama, Sekretarijatom za prduzetništvo i održivi razvoj, Sekretarijatom za kulturu, Sekretarijatom za zaštitu životne sredine i drugim javnim ustanovama na području Opštine, mjesnim zajednicama i svim ostalim čidbenicima, a na zajedničkom cilju kreacije što kvalitetnije turističke ponude grada Tivta.

- Turističkoj organizaciji Tivat je vrlo značajan segment rada i puna društvena odgovornost opšta društvena i socijalna osviještenost, pa ćemo se odazivati pozivima raznih hunmanitarnih, sportskih i drugih društava radi saradnje i pomoći.

**ADMINISTRATIVNI KAPACITETI:**

- Stručna služba Turističke organizacije u 2017-toj godini radiće do početka sezone sa 9 radnika, 2 osobe na ugovoru o privremenim i povremenim poslovima od kojih jedan obavlja poslove službenika za javne nabavke (zbog odsustva našeg stalno zaposlenog na bolovanju), što je zakonska obaveza. Radniku OSI pomaže asistent u radu, a njegove zarade obezbjeđuje Fond za prof.rehabilitaciju.

- Dana 15.01. pridružiće nam se i 4 pripravnika po programu Vlade, a sa njima će obuku vršiti zaposleni Stručne službe.

- Direktor stručne službe izabran je na period od 4 godine po Statutu TO.

Na početku sezone zaposlićemo 14-18 sezonskih radnika za biroe, anketu i naplatu b.t. na terenu.